เขียวถ้วนหน้า! 4 หุ้นเดินเรือปรับขึ้น ขานรับดัชนี BDI ฟื้นตัว
เขียวถ้วนหน้า! 4 หุ้นเดินเรือปรับขึ้น ขานรับดัชนี BDI ฟื้นตัว ฟากโบรกฯ คาดภาพรวมอุตสาหกรรมเรือเทกองช่วงครึ่งปีหลังดีขึ้น จากการเร่งปลดระวางเรือ
13 มิ.ย. 2560

ผู้สื่อข่าวรายงานว่า ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ณ เวลา 14.38 น. ราคาอยู่ที่ 10.80 บาท บวก 0.70 บาท หรือ 6.93% สูงสุดที่ 10.90 บาท ต่ำสุดที่ 10.20 บาท มูลค่าซื้อขายที่ 205.10 ล้านบาท
ด้าน ราคาหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 14.38 น. ราคาอยู่ที่ 9.30 บาท บวก 0.15 บาท หรือ 1.64% สูงสุดที่ 9.30 บาท ต่ำสุดที่ 9.15 บาท มูลค่าซื้อขายที่ 28.56 ล้านบาท
ขณะที่ ราคาหุ้น บริษัท เอเชียน มารีน เซอร์วิสส์ จำกัด (มหาชน)หรือ ASIMAR ณ เวลา 14.38 น. ราคาอยู่ที่ 2.66 บาท บวก 0.06 บาท หรือ 2.31% สูงสุดที่ 2.70 บาท ต่ำสุดที่ 2.60 บาท มูลค่าซื้อขายที่ 3.44 ล้านบาท
ส่วน ราคาหุ้น บริษัท จุฑานาวี จำกัด (มหาชน) หรือ JUTHA ณ เวลา 14.38 น. ราคาอยู่ที่ 2.82 บาท บวก 0.08 บาท หรือ 2.92% สูงสุดที่ 2.84 บาท ต่ำสุดที่ 2.72 บาท มูลค่าซื้อขายที่ 1.26 ล้านบาท
 
โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ ดัชนีค่าระวางเรือ Baltic Dry Index (BDI) ฟื้นตัวขึ้น หลังจากไปทำยอดต่ำสุดที่ 818 จุด เมื่อ 6 มิ.ย.60 โดยวานนี้ปรับขึ้นมาเป็น 870 จุด หรือเพิ่มขึ้น 2.47% จากวันก่อนหน้า เป็น sentiment ด้านบวกกับหุ้นเรือเทกอง เช่น บมจ.โทรีเซนไทย เอเยนต์ซีส์ (TTA) และ บมจ. พรีเชียส ชิพปิ้ง (PSL) แต่ต้องคอยติดตามว่า BDI จะปรับขึ้นได้อย่างมั่นคงหรือไม่
ขณะที่ บล.ไอร่า ระบุในบทวิเคราะห์ แนะนำหุ้น PSL ให้ราคาเป้าหมายปี 60 ที่ 13.50 บาท แม้ในระยะสั้น BDI จะลดลง และเคลื่อนไหวในลักษณะ Sideway แต่คาดเป็นปกติที่ได้รับผลกระทบของฤดูกาล และอุตสาหกรรมที่เรือใหม่มักเข้าร่วมกองเรือในช่วงต้นปี
อย่างไรก็ตาม คาดภาพรวมอุตสาหกรรมเรือเทกองในระยะยาวมีแนวโน้มฟื้นตัว BDI จะดีขึ้นได้ในช่วง H2/60 ภายใต้การปลดระวางเรือมีแนวโน้มเร่งตัวในระยะกลาง หลังข้อตกลงการจัดการน้ำถ่วงเรือจะเริ่มใช้ในเดือน ก.ย.คาด Supply กองเรือในปีนี้จะเพิ่มในอัตราต่ำราว 1-2% ขณะที่ปี 61 คาดว่า Supply อาจจะคงที่หรือลดลงเล็กน้อย
ขณะที่ภาวะ Oversupply คาดว่าดีขึ้นเป็นลำดับ ล่าสุด Order-book เรือใหม่อยู่ที่ราว 8% ของกองเรือปัจจุบัน ซึ่งต่ำสุดในรอบ 15 ปี และด้วยบริบทปัจจุบันอาจลดลงเหลือเพียงราว 5% ในช่วงสิ้นปี พร้อมคาด PSL เข้าใกล้จุดคุ้มทุน หลัง Q1/60 ขาดทุนลดลงเหลือเพียง 59 ล้านบาท
 